La canpana la è an strumento musical de solito de bronzo, doperà 'te 'l mondo cristiàn pì ke sia par scandir al tenp da i canpanii de le cese o come richiamo par funžion, ricorenže o eventi che reguarda la comunità, e al gnen sonà da i canpaner. Le canpane se le destingue par la so sonada carateristica, fata da la percussion de 'n pendol de fer ciamà batocio su le pareti interne de la canpana.